Opinjoni tal-Kumitat Ekonomiku u Soċjali Ewropew dwar il-“Proposta għal Regolament tal-Parlament Ewropew u tal-Kunsill li jemenda r-Regolament (UE) Nru 600/2014 fir-rigward tat-tisħiħ tat-trasparenza tad-data tas-suq, l-eliminazzjoni ta’ ostakli għall-emerġenza ta’ tape konsolidat, l-ottimizzazzjoni tal-obbligi ta’ negozjar u l-projbizzjoni li jiġi riċevut pagament għat-trażmissjoni tal-ordnijiet tal-klijenti”

(COM(2021) 727 final — 2021/0385 (COD))

(2022/C 290/12)

Relatur: Jörg Freiherr FRANK VON FÜRSTENWERTH

Konsultazzjoni Kunsill tal-Unjoni Ewropea, 3.2.2022 Parlament Ewropew, 27.1.2022 Bażi legali Artikoli 114 u 304 tat-Trattat dwar il-Funzjonament tal-Unjoni Ewropea Sezzjoni kompetenti Sezzjoni għall-Unjoni Ekonomika u Monetarja u l-Koeżjoni Ekonomika u Soċjali Adottata fis-sezzjoni 3.3.2022 Adottata fil-plenarja 23.3.2022 Sessjoni plenarja Nru 568 Riżultat tal-votazzjoni (favur/kontra/astensjonijiet) 210/0/4

1. Konklużjonijiet u rakkomandazzjonijiet

1.1. Il-Kumitat Ekonomiku u Soċjali Ewropew (KESE) jilqa’ l-fatt li l-Kummissjoni Ewropea, kif ħabbret fil-Pjan ta’ Azzjoni tal-Unjoni tas-Swieq Kapitali tal-2020 ( 1 ) tagħha, ressqet Proposta fil-ħin biex tistabbilixxi tapes konsolidati għal kull klassi ta’ assi ta’ ishma, fondi nnegozjati fil-borża, bonds u strumenti derivattivi finanzjarji. Dan huwa pass ieħor lejn it-twettiq tal-Unjoni tas-Swieq Kapitali. Il-KESE jappoġġja l-Proposta tal-Kummissjoni Ewropea.

1.2. Il-KESE jtenni għal darb’oħra li l-ħolqien tal-Unjoni tas-Swieq Kapitali huwa prijorità u prerekwiżit importanti għall-ħolqien ta’ suq uniku ġenwin, biex jingħelbu l-konsegwenzi tal-pandemija tal-COVID-19 u għat-tranżizzjoni lejn ekonomija sostenibbli fl-Ewropa.

1.3. Il-KESE jilqa’ l-Proposta għal Regolament għall-introduzzjoni tat-tapes konsolidati Ewropej u l-miżuri ta’ akkumpanjament. Jekk jiġu implimentati tajjeb, dawn se jżidu b’mod sinifikanti t-trasparenza u d-disponibbiltà tad- data tas-suq, jarmonizzaw il-kundizzjonijiet qafas regolatorji tal-postijiet tal-eżekuzzjoni u jsaħħu s-swieq kapitali Ewropej. It-trasparenza konsolidata se tnaqqas b’mod sinifikanti l-konsegwenzi tal-frammentazzjoni li għadha għolja tas-swieq kapitali Ewropej.

1.4. Il-KESE jagħti importanza kbira lill-iżgurar ta’ aċċess liberu u nondiskriminatorju għad- data tas-suq għal kulħadd, b’mod partikolari, naturalment, għall-intrapriżi żgħar u ta’ daqs medju u, b’mod aktar ġenerali, għall-investituri fil-livell tal-konsumatur. Il-KESE jistieden lill-Kummissjoni Ewropea tnaqqas l-asimmetriji eżistenti fir-rigward tal-informazzjoni.

1.5. Il-Kumitat jirrakkomanda li l-Kummissjoni Ewropea twettaq aktar attivitajiet fil-kuntest tal-ħolqien tal-Unjoni tas-Swieq Kapitali biex tkompli tiżviluppa l-kultura ta’ ekwità, li fl-Ewropa hija varjata ferm. Apparti r-regoli li jnisslu fiduċja fil-protezzjoni preventiva tal-konsumatur, dawn jinkludu wkoll, b’mod partikolari, miżuri biex tittejjeb l-edukazzjoni tal-konsumatur. Il-KESE jistieden ukoll lill-Kummissjoni Ewropea tagħti importanza kbira lill-aspetti tas-saħħa, is-sikurezza u l-kundizzjonijiet tax-xogħol fil-miżuri kollha biex tinħoloq Unjoni tas-Swieq Kapitali. Dan jinkludi l-iżgurar li r-riżorsi umani tas-superviżuri Ewropej u dawk nazzjonali jirriflettu l-kompiti miżjuda.

1.6. Dwar il-kwistjoni kontroversjali tal-projbizzjoni fuq ir-riċeviment ta’ pagamenti għat-trażmissjoni ta’ ordnijiet tal-klijenti għal skopijiet ta’ eżekuzzjoni (ħlas għal fluss tal-ordnijiet (Payment for Order Flow, PFOF)), il-KESE jirrakkomanda t-tisħiħ tal-prinċipju li ġej: l-intermedjarji finanzjarji għandhom jagħżlu ċ-ċentru tan-negozjar jew il-kontroparti għall-eżekuzzjoni tat-tranżazzjonijiet tal-klijenti tagħhom esklużivament mill-perspettiva tal-kisba tal-aħjar eżekuzzjoni għall-klijent tagħhom. Il-KESE jappoġġja l-fehma tal-Kummissjoni Ewropea li r-rimunerazzjoni tanġibbli jew intanġibbli tal-intermedjarji finanzjarji minn ċentri tan-negozjar jew kontropartijiet għat-trasferiment ta’ ordnijiet ta’ eżekuzzjoni hija fundamentalment opposta għal dan.

2. Kuntest tal-Opinjoni

3. Kummenti ġenerali

3.1. Preżentazzjoni tal-Proposta

3.1.1. data affidabbli u faċilment disponibbli. L-emendi proposti għar-Regolament dwar is-Swieq tal-Istrumenti Finanzjarji (MiFIR) huma importanti ferm f’dan ir-rigward. Primarjament, l-emendi proposti huma relatati mal-infrastruttura tas-suq, peress li r-regoli dwar il-protezzjoni tal-investituri kienu diġà koperti mis-“soluzzjoni ta’ malajr” tal-MiFID fil-bidu tal-2021 fl-isfond tal-pandemija tal-COVID-19 Karatteristika komuni tal-proposti deskritti fil-pakkett tal-Unjoni tas-Swieq Kapitali hija li dawn għandhom l-għan li jżidu t-trasparenza fis-swieq kapitali Ewropej li għadhom frammentati. Il-Kumitat Ekonomiku u Soċjali Ewropew jilqa’ dan l-objettiv, peress li Unjoni tas-Swieq Kapitali mhux se tirnexxi mingħajr trasparenza tajba uaffidabbli u faċilment disponibbli. L-emendi proposti għar-Regolament dwar is-Swieq tal-Istrumenti Finanzjarji (MiFIR) huma importanti ferm f’dan ir-rigward. Primarjament, l-emendi proposti huma relatati mal-infrastruttura tas-suq, peress li r-regoli dwar il-protezzjoni tal-investituri kienu diġà koperti mis-“soluzzjoni ta’ malajr” tal-MiFID fil-bidu tal-2021 fl-isfond tal-pandemija tal-COVID-19 ( 5 )

3.1.2. Għalhekk, l-akbar trasparenza possibbli tas-swieq tat-titoli hija meħtieġa wkoll, sabiex jiġi pprovdut aċċess aħjar għas-swieq kapitali għall-intrapriżi żgħar u ta’ daqs medju u għall-investituri fil-livell tal-konsumatur b’mod aktar ġenerali. Huwa minnu li bħalissa l-pjattaformi ta’ eżekuzzjoni kollha diġà huma meħtieġa jippubblikaw informazzjoni dwar, pereżempju, il-volum, il-ħin u l-prezz tat-tranżazzjonijiet. Madankollu, il-ġbir ta’ din id- data b’mod konsolidat — filwaqt li jipprovdi ħarsa ġenerali reali tas-suq — huwa possibbli biss għal ditti kbar tat-titoli, u unikament bi spiża finanzjarja konsiderevoli. Għalhekk, illum ħadd ma jista’ jkun ċert li verament qed jikseb l-aħjar prezz. Madankollu, l-aċċess faċli għal data affidabbli tas-suq huwa assolutament kruċjali. Dan japplika wkoll b’mod partikolari għal informazzjoni b’rabta mas-sostenibbiltà, li hija essenzjali sabiex jinħolqu swieq finanzjarji sostenibbli fil-kuntest tal-implimentazzjoni tal-Patt Ekoloġiku Ewropew, u għandha rwol dejjem aktar importanti. Hawnhekk teżisti rabta sostantiva importanti mal-Punt ta’ Aċċess Uniku Ewropew u mal-għoti semplifikat ta’ informazzjoni b’rabta mas-sostenibbiltà (l-Għanijiet ta’ Żvilupp Sostenibbli).

3.1.3. Data tas-suq rapida, affidabbli u aċċessibbli faċilment se tippromovi wkoll lill-kompetizzjoni bejn iċ-ċentri tan-negozjar permezz tat-trasparenza li ġġib magħha, peress li, f’kundizzjonijiet ta’ trasparenza, it-tranżazzjonijiet ta’ titoli jsiru fejn jinkiseb l-aħjar prezz u fejn il-likwidità hija għolja. It-trasparenza hija wkoll aspett essenzjali għall-investituri fil-livell tal-konsumatur u l-investituri istituzzjonali fir-rigward tal-kriptoassi fis-sistema tat-tapes konsolidati Ewropej.

3.1.4. It-tapes konsolidati Ewropej — wieħed għal kull klassi ta’ assi (ishma, fondi nnegozjati fil-borża, bonds u strumenti derivattivi finanzjarji) — huma għodda essenzjali biex jitnaqqsu l-asimetriji eżistenti fl-informazzjoni. Dawn jistgħu jgħinu wkoll biex titnaqqas id-dominanza ta’ negozjar ta’ frekwenza għolja. Il-KESE jilqa’ l-kompetizzjoni fl-infrastruttura tas-suq. Għall-Kumitat, huwa importanti li l-kompetizzjoni tkun ġusta u li sseħħ b’kundizzjonijiet ekwivalenti ta’ kompetizzjoni. L-arbitraġġ regolatorju bejn iċ-ċentri tan-negozjar għandu jiġi eskluż. Filwaqt li r-Regolament dwar l-Infrastruttura tas-Suq Ewropew (EMIR), bħala regolament, huwa direttament applikabbli fl-Istati Membri, huwa essenzjali li l-Kummissjoni Ewropea tissorvelja mill-qrib l-atti leġiżlattivi nazzjonali li jakkumpanjawh u l-implimentazzjoni prattika tagħhom, kif ukoll il-prattiki superviżorji nazzjonali, bil-ħsieb li jiġu żgurati kundizzjonijiet ekwivalenti ta’ kompetizzjoni, u, fejn meħtieġ, tistieden lill-Istati Membri jagħmlu aġġustamenti u jippenalizzaw il-każijiet ta’ ksur.

3.1.5. L-introduzzjoni tat-tapes konsolidati — jiġifieri bażijiet tad- data ċentralizzati li jipprovdu aċċess faċli u mhux diskriminatorju għal data konsolidata tas-suq għall-investituri kollha (maniġers tal-assi żgħar u kbar, fondi tal-pensjonijiet, investituri fil-livell tal-konsumatur) kif ukoll l-intermedjarji finanzjarji kollha, kemm jekk kbar kif ukoll jekk żgħar — se tnaqqas il-vantaġġ tal-informazzjoni li għandhom il-fornituri l-kbar, tiffaċilita b’mod sinifikanti l-aċċess għas-swieq finanzjarji, u b’hekk tagħmilhom aktar effiċjenti fil-futur.

3.1.6. It-tapes konsolidati Ewropej jistgħu jgħinu wkoll biex tiġi miġġielda l-volatilità eċċessiva, bħal żidiet, jew tnaqqis, qawwija fil-prezzijiet, permezz tal-ħolqien ta’ trasparenza msaħħa.

3.1.7. Fil-fehma tal-KESE, it-trasparenza maħluqa mit-tapes konsolidati u l-aċċess aktar faċli għad- data tas-suq, inkluż għall-investituri fil-livell tal-konsumatur, ma jissostitwixxux il-ħtieġa li jinżamm livell strutturat tajjeb ta’ protezzjoni tal-investitur. L-aċċess iffaċilitat għad- data għall-investituri fil-livell tal-konsumatur ifakkarna fil-ħtieġa biex insaħħu l-isforzi biex niżguraw edukazzjoni suffiċjenti għall-konsumatur dwar l-affarijiet finanzjarji sabiex il-konsumaturi jkunu jistgħu jinvolvu ruħhom fl-opportunitajiet u r-riskji tas-swieq kapitali b’mod responsabbli.

3.1.8. Il-ħolqien tat-tapes konsolidati huwa wkoll pass kbir ’il quddiem fil-qasam tal-etika tad- data , li qed isir dejjem aktar importanti f’dinja diġitalizzata, fejn id- data hija oġġett kummerċjali u l-muftieħ għall-parteċipazzjoni fil-ħajja ekonomika u soċjali. Il-KESE huwa favur l-aċċess mhux diskriminatorju għad- data tas-suq. Il-Kumitat jilqa’ l-fatt li l-introduzzjoni ta’ tape konsolidat tiżgura, b’mod partikolari, li n-negozji ż-żgħar u l-konsumaturi jkollhom aċċess għal data essenzjali, li altrimenti ma tkunx aċċessibbli minħabba nuqqas ta’ riżorsi finanzjarji. L-introduzzjoni tat-tapes konsolidati għalhekk hija rispons għall-ħtieġa ta’ aċċess etiku għall-informazzjoni fis-swieq finanzjarji.

3.1.9. Il-KESE jilqa’ l-fatt li l-Kummissjoni Ewropea bbażat il-proposti tagħha fuq diskussjonijiet intensivi dwar l-impatt tagħhom fuq is-suq, kemm fuq il-postijiet tan-negozjar Ewropej kif ukoll fuq il-kompetizzjoni internazzjonali. Il-Kumitat jilqa’ wkoll il-fatt li l-Kummissjoni Ewropea qed tippjana l-evalwazzjoni sussegwenti tar-regoli l-ġodda.

3.2. Tapes konsolidati Ewropej, Artikoli 22 u 27 tal-Proposta tal-MiFIR

3.2.1. data dwar in-negozjar — dwar l-ishma, il-fondi nnegozjati fil-borża, il-bonds u l-istrumenti derivattivi finanzjarji — miċ-ċentri tan-negozjar kollha tal-UE. Għaldaqstant, it-tapes konsolidati Ewropej huma mistennija li jagħtu kontribut sinifikanti biex tiġi indirizzata l-frammentazzjoni tas-suq. Madankollu, is-suċċess tat-tapes konsolidati Ewropej se jiddependi b’mod kruċjali mill-implimentazzjoni prattika tagħhom (l-obbligu li tiġi pprovduta data , l-istandards tad- data , l-aċċess għad- data , il-kwalità tad- data , is-sigurtà tad- data , il-protezzjoni tad- data [fejn rilevanti], l-indirizzar tal-problemi ta’ trasparenza fl-assenjazzjoni ta’ numru internazzjonali għall-identifikazzjoni tat-titoli [ISIN] għall-istrumenti derivattivi finanzjarji u l-identifikazzjoni unika tad-derivattivi tul ħajjithom [u mhux fuq bażi ta’ kuljum], l-użu ta’ teknoloġiji tal-ogħla livell, ir-reżiljenza operazzjonali, u aċċess faċli u kosteffettiv). Il-KESE jtenni l-appoġġ ( 6 ) tiegħu għall-Proposta tal-Kummissjoni li tintroduċi tapes konsolidati Ewropej. Jekk jiġu implimentati tajjeb mil-lat tekniku, dawn jippermettu li l-parteċipanti kollha fis-suq ikollhom aċċess kważi f’ħin reali għad-dwar in-negozjar — dwar l-ishma, il-fondi nnegozjati fil-borża, il-bonds u l-istrumenti derivattivi finanzjarji — miċ-ċentri tan-negozjar kollha tal-UE. Għaldaqstant, it-tapes konsolidati Ewropej huma mistennija li jagħtu kontribut sinifikanti biex tiġi indirizzata l-frammentazzjoni tas-suq. Madankollu, is-suċċess tat-tapes konsolidati Ewropej se jiddependi b’mod kruċjali mill-implimentazzjoni prattika tagħhom (l-obbligu li tiġi pprovduta, l-istandards tad-, l-aċċess għad-, il-kwalità tad-, is-sigurtà tad-, il-protezzjoni tad-[fejn rilevanti], l-indirizzar tal-problemi ta’ trasparenza fl-assenjazzjoni ta’ numru internazzjonali għall-identifikazzjoni tat-titoli [ISIN] għall-istrumenti derivattivi finanzjarji u l-identifikazzjoni unika tad-derivattivi tul ħajjithom [u mhux fuq bażi ta’ kuljum], l-użu ta’ teknoloġiji tal-ogħla livell, ir-reżiljenza operazzjonali, u aċċess faċli u kosteffettiv).

3.2.2. Biex jirnexxu, il-fornituri tad- data kollha — kemm jekk ikunu boroż jew banek, fornituri konvenzjonali tad- data jew FinTechs — iridu jkunu soġġetti għall-istess rekwiżiti stretti ta’ kwalità fuq bażi mhux diskriminatorja. Barra minn hekk, data ta’ kwalità u struttura ta’ governanza soda huma prerekwiżiti essenzjali ulterjuri għas-suċċess. Il-KESE jemmen li huwa essenzjali li l-kwalità tad- data u l-governanza tas-sistema tat-tapes konsolidati jiġu mmonitorjati kontinwament u, fejn meħtieġ, jiġu riveduti.

3.2.3. Il-KESE jappoġġja l-Proposta bbilanċjata sew biex l-ESMA tingħata rwol ċentrali fil-monitoraġġ kontinwu tat-tapes konsolidati Ewropej. Il-KESE jittama li l-Awtorità Ewropea tat-Titoli u s-Swieq (ESMA) — u s-superviżuri nazzjonali fil-qasam tas-superviżjoni tat-titoli — jiġu pprovduti wkoll bir-riżorsi umani, finanzjarji u materjali meħtieġa għal dan il-għan.

3.2.4. Il-proċeduri tal-għażla għal operatur wieħed tat-tapes konsolidati għal kull klassi ta’ assi huma importanti ferm. Għall-KESE huwa importanti li l-proċeduri tal-għażla jkunu bla xkiel u trasparenti. Dan huwa prinċipalment dovut għall-fatt li l-ewwel operaturi tat-tapes konsolidati se jkollhom vantaġġ kompetittiv sinifikanti f’sejħa għall-offerti ġdida wara ħames snin. Għaldaqstant ikun tajjeb li s-sejħiet għall-offerti jindirizzaw ambjent kompetittiv wiesa’. Il-Kumitat jilqa’ l-fatt li l-kriterji tal-għażla huma stabbiliti fid-dettall u li r-rekwiżiti organizzattivi għall-fornituri tat-tapes konsolidati huma definiti wkoll. Il-KESE huwa favur approċċ li permezz tiegħu l-fornituri tat-tapes konsolidati jippubblikaw statistika dwar il-prestazzjoni u rapporti dwar inċidenti b’rabta mal-kwalità tad- data , mingħajr ħlas, fuq is-sit web tagħhom fi tmiem kull trimestru.

3.2.5. Għall-fornituri ta’ servizzi ta’ investiment, it-tapes konsolidati Ewropej se jkunu wkoll pass essenzjali u għodda li permezz tagħha jkunu jistgħu jissodisfaw l-obbligu tagħhom ta’ “l-aħjar eżekuzzjoni” (l-Artikolu 27(2) tal-MiFID II) b’mod aktar infurmat, usa’ u aktar sempliċi. B’mod partikolari għall-investituri fil-livell tal-konsumatur, il-kriterju ewlieni se jkun il-kisba tal-aħjar prezz. Madankollu, il-KESE jenfasizza, bħala miżura ta’ prekawzjoni, li s-sistemi ta’ pubblikazzjoni Ewropej stabbiliti m’għandhomx jissostitwixxu l-prinċipju tal-aħjar eżekuzzjoni.

3.2.6. It-tapes konsolidati Ewropej jistgħu jkunu effettivi biss jekk id-diversi pjattaformi ta’ eżekuzzjoni fis-suq ikunu soġġetti għal kundizzjonijiet ekwivalenti ta’ kompetizzjoni. Għalhekk, il-KESE jappoġġja l-proposti tal-Kummissjoni Ewropea li għandhom l-għan li jiżguraw trasparenza sħiħa tal-pjattaformi ta’ negozjar, u b’mod partikolari l-projbizzjoni ta’ “dark pools”, fejn in-negozjanti ma jkunu soġġetti għall-ebda rekwiżit ta’ trasparenza.

3.3. L-obbligu taċ-ċentru tan-negozjar għall-istrumenti derivattivi finanzjarji, Artikolu 28 tal-Proposta tal-MiFIR

3.3.1. Il-KESE jilqa’ l-fatt li l-Proposta tal-Kummissjoni Ewropea tikkoreġi żball sistematiku li rriżulta bil-pubblikazzjoni tal-EMIR Refit. Fil-futur, il-kontropartijiet finanzjarji żgħar se jkunu legalment eżentati mill-obbligu taċ-ċentru tan-negozjar u — kif diġà kien il-każ — mill-obbligu tal-ikklirjar.

3.4. Ċentru tan-negozjar għall-ishma, Artikolu 23 tal-Proposta tal-MiFIR

3.4.1. Il-Proposta tillimita l-obbligu taċ-ċentru tan-negozjar għall-ishma fir-rigward tal-assi b’numru internazzjonali għall-identifikazzjoni tat-titoli (ISIN) mill-Unjoni Ewropea. Barra minn hekk, anki dawn huma eżentati mill-obbligu taċ-ċentru tan-negozjar meta n-negozjar iseħħ barra mill-Unjoni Ewropea fil-munita lokali. Il-Proposta hija ta’ benefiċċju mill-perspettiva ta’ investitur, peress li, fil-każ ta’ assi b’ċentru tan-negozjar barra mill-Unjoni Ewropea, l-aħjar prezzijiet x’aktarx li jinkisbu wkoll f’dak il-post. Dan japplika wkoll, u b’mod partikolari, għal assi li għandhom ISIN tal-UE, iżda li huma prinċipalment innegozjati fil-lira sterlina fil-Borża ta’ Londra. Għalhekk, il-KESE jaqbel b’mod espliċitu mal-proposta.

3.5. Ħlas għal fluss tal-ordnijiet (PFOF), Artikolu 39(a) tal-proposta tal-MiFIR

3.5.1. Il-proposta tipprojbixxi l-mudell ta’ remunerazzjoni magħruf bħala PFOF, fejn l-intermedjarji finanzjarji jirċievu tariffi mill-imsieħba kummerċjali tagħhom bi skambju biex jidderieġu n-negozju tal-klijenti tagħhom lejn dak l-imsieħeb kummerċjali. Prinċipalment, il-PFOF huwa mudell ta’ finanzjament għas-sensara online, li ħafna drabi huwa alternattiva rħisa għall-kummerċ tradizzjonali għall-investituri fil-livell tal-konsumatur. B’mod partikolari, fil-każ ta’ sensara b’“kummissjoni żero”, il-prattika hija li l-klijenti jintalbu biss tariffa żgħira għall-ordni u li jinkiseb dħul (għas-sensar) minn ribassi fiċ-ċentru tan-negozjar. F’ħafna każijiet, l-ordnijiet kollha għan-negozjar jkunu kkonċentrati fuq imsieħeb kummerċjali wieħed. Dawn ir-“ribassi” ma jiġux żvelati lill-klijenti. Il-KESE jaqbel mal-ESMA ( 7 ) li din il-prattika hija inkompatibbli mal-obbligu tal-aħjar eżekuzzjoni u t-trasparenza meħtieġa tal-prezzijiet. Min-naħa l-oħra, dawn is-sensara online joffru aċċess irħis u b’livell limitu baxx fir-rigward tas-servizzi ta’ investiment, speċjalment għall-investituri fil-livell tal-konsumatur. Il-Kumitat iqis li huwa essenzjali li jiġu żgurati trasparenza ugwali fl-ispejjeż u kundizzjonijiet ekwivalenti ta’ kompetizzjoni bejn il-FinTechs u l-fornituri konvenzjonali. Il-KESE jirrakkomanda li tingħata attenzjoni partikolari lil din il-kwistjoni fl-istadji sussegwenti tal-proċess leġiżlattiv.

3.5.2. Fil-fehma tal-KESE, ser ikun meħtieġ ukoll li jiġi diskuss jekk, minkejja t-tħassib legali (l-aħjar eżekuzzjoni possibbli), il-PFOFs jistgħu ma jkunux mixtieqa minħabba l-istruttura tas-suq, sempliċement minħabba l-fatt li se jiddevjaw wisq volum ta’ negozjar mill-boroż u b’hekk jipperikolaw il-funzjonament globali tal-boroż. Tnaqqis fil-likwidità tas-suq ikun totalment kuntrarju għall-għanijiet tal-Unjoni tas-Swieq Kapitali. B’mod partikolari, dan ikun ta’ ħsara serja għat-trasparenza meħtieġa tas-suq (b’mod partikolari t-trasparenza ta’ qabel in-negozjar) u jkollu impatt negattiv fuq il-klijenti.

3.6. L-aħjar eżekuzzjoni

3.6.1. Il-Kummissjoni Ewropea tipproponi li tneħħi l-obbligu, stabbilit fl-Artikolu 27(1) tal-MiFID II, li ċ-ċentri tal-eżekuzzjoni jippubblikaw informazzjoni dwar il-kwalità tal-eżekuzzjoni tal-ordnijiet. Din il-proposta mill-Kummissjoni Ewropea tagħmel sens peress li huwa komunement aċċettat li l-investituri, fil-prattika, ma użawx ir-rapporti bħala sors utli ta’ informazzjoni, u li l-informazzjoni ta’ wara n-negozjar dwar it-tranżazzjonijiet se tkun disponibbli wkoll permezz tat-tapes konsolidati Ewropej. Il-KESE dan jifhmu u jappoġġjah.

3.6.2. Madankollu, ma jagħmilx sens li l-ESMA bħalissa qed twettaq konsultazzjonijiet dwar l-adattament tal-istandards tekniċi regolatorji (RTS 27 u RTS 28) li jesprimu b’mod konkret id-dispożizzjoni li l-Kummissjoni Ewropea, fil-proposta li ppreżentat, qed tipproponi li tħassar (Artikolu 27(2) tal-MiFID II). Barra minn hekk, dan mhux biss ma jagħmilx sens, iżda jpoġġi wkoll piż amministrattiv żejjed u bla bżonn fuq il-partijiet ikkonċernati. Fl-interess ta’ prattika regolatorja tajba u sostenibbli, il-KESE jemmen li prattiki bħal dawn għandhom jiġu evitati.

Brussell, it-23 ta’ Marzu 2022. Christa SCHWENG Il-President tal-Kumitat Ekonomiku u Soċjali Ewropew

(1) COM(2020) 590 final.

(2) Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: Unjoni tas-Swieq Kapitali — Ir-riżultati sena wara l-Pjan ta’ Azzjoni; Proposta għal punt ta’ aċċess uniku Ewropew (ESAP); Rieżami tar-Regolament dwar il-Fond Ewropew tal-Investiment fuq terminu twil; Rieżami tad-Direttiva dwar Maniġers ta’ Fondi ta’ Investiment Alternattivi u r-Rieżami tar-Regolament dwar is-Swieq tal-Istrumenti Finanzjarji (MiFIR).

(3) Ir-Regolament (UE) Nru 600/2014 tal-Parlament Ewropew u tal-Kunsill tal-15 ta’ Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84).

(4) Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).

(5) Id-Direttiva (UE) 2021/338 tal-Parlament Ewropew u tal-Kunsill tas-16 ta’ Frar 2021 li temenda d-Direttiva 2014/65/UE fir-rigward ta’ rekwiżiti ta’ informazzjoni, governanza tal-prodotti u limiti ta’ pożizzjoni, u d-Direttivi 2013/36/UE u (UE) 2019/878 fir-rigward tal-applikazzjoni tagħhom għad-ditti tal-investiment, għas-sostenn tal-irkupru mill-kriżi tal-COVID-19 (ĠU L 68, 26.2.2021, p.14).

(6) ĠU C 155, 30/04/2021, p. 20.

(7) Stqarrija Pubblika tal-ESMA, Dokument ESMA35-43-2749, tat-13.7.2021: “ESMA warns firms and investors about risks arising from Payment of Order Flow” (L-ESMA twissi lid-ditti u lill-investituri dwar ir-riskji li jirriżultaw mill-ħlas għal fluss tal-ordnijiet) (mhux disponibbli bil-Malti).